

**Покана за участие в двустранни бизнес срещи,**

**По време на Европейски Морски Ден 2018, Бургас**

**/31 май 2018,ЧЕТВЪРТЪК, 10:00-13:00/**

Идеална възможност за създаване на бизнес партньорства в рамките на 20 минутни предварително организирани срещи. Събитието се организира от **Enterprise Europe Network към Ямболска търговско-промишлена палата, със съдействието на Генерална дирекция "Морско дело и рибарство", към Европейската Комисия и Община Бургас**.

Намерете своите нови партньори за изследователски разработки, технологичен трансфер и търговско коопериране и/или участие в проектни предложения, финансирани по европейски програми.

Защо да участваме:

• Бърз достъп до нови пазари

• Разработване на нови проекти и търсене на партньори за участие в проекти

• Технологичен трансфер и обмяна на опит

• Разработване на нови продукти и предлагане на услуги

• Получаване и придобиване на по-добра и подробна информация за тенденциите в сферата на морското дело, морската индустрия и свързаните с нея доставки и услуги.

**Основни теми на B2B срещите**

Морски индустрии

* Крайбрежни зони и пристанища
* Морска среда и защитени територии
* Морските и корабостроителни технологии и оборудване
* Морски услуги, транспорт и корабоплаване
* Морска и пристанищна сигурност
* Умения и обучение
* Туризъм

Blue Growth/ Развитие на икономиката в областта на морския сектор/

* Аквакултури
* Крайбрежен туризъм
* Морска биотехнология
* Океанска енергия
* Минно дело на морското дъно
* Морски изследвания, развитие и иновации

Бизнес срещите ще се проведат по време на най-голямото Европейско събитие в областта на морското дело – **Европейски Морски Ден 2018**, който тази година се провежда в Бургас. Това предоставят възможност за участие в различни съпътстващи събития като семинари, конференции, дискусионни форуми и изложби..

Участието в двустранните срещи по интереси **е без такса**. Очакват се участници от цяла Европа. B2B срещите са насочени към иновативни компании, университети, изследователи, публични органи и други организации, които се интересуват от споделяне на нови идеи за проекти и намиране на партньори за сътрудничество в областта на морското дело и икономическите дейности, които го съпътстват.

Работен език на срещите е **английски**. **Необходима е регистрация в платформата за организиране на срещите.**

**Как да участвате?**

1. Регистрация и публикуване на фирмен профил и интереси:

Участниците трябва да се регистрират в специално създадената платформа за управление на събитието с потребителско име и парола. След валидиране от администратор, всеки участник ще може да публикува организационен и кооперативен профил, описание на продукти/услуги, сфера на дейност и вид партньорства, които търси и предлага;

2. Изпращане, получаване и приемане/отказ на покани за срещи:

След 2 Април 2018 участниците ще имат възможност да заявяват срещи, последвани от потвърждение или отхвърляне и изготвяне на график с потвърдени срещи.

3. Персоналният Ви график за срещи ще бъде готов преди събитието във Вашият профил:

Приемете или откажете вашите срещи с цел създаване на финален индивидуален график. Всеки участник ще получи списък с приетите срещи, който ще бъде достъпен по всяко време в неговия профи

**За регистрация в платформа за двустранни срещи:**

[**https://european-maritime-day-2018.b2match.io/**](https://european-maritime-day-2018.b2match.io/)

|  |  |
| --- | --- |
| **Крайни срокове** | **Задачи** |
| **1 Февруари 2018 – 28 Май 2018** | Регистрация и създаване на фирмен профил |
| **2 Април 2018 – 30 Май 2018** | Онлайн заявяване на срещи |
| **31 Май 2018** | Двустранни бизнес срещи (10:00 - 13:00) |

**Срещите ще се проведе в избрана зала в Бургаския свободен университет от 10:00 до 13:00 часа, където ще се проведат и основните събития от Европейския Морски Ден 2018 (ул. "Сан Стефано" № 62, гр. Бургас).**

**Повече информация за Европейски Морски Ден 2018, може да намерите тук:** [**https://burgasmaritimefestival.com/**](https://burgasmaritimefestival.com/)

**Повече информация за инициативата на Генерална дирекция "Морско дело и рибарство", към Европейската Комисия – Европейски Морски Ден 2018, може да намерите тук:** [**https://ec.europa.eu/maritimeaffairs/maritimeday/en/burgas-2018**](https://ec.europa.eu/maritimeaffairs/maritimeday/en/burgas-2018)

**Контакти:**

**Даниела Илчева**

**Enterprise Europe Network**

**Ямболска търговско-промишлена палата**

**Tel.: +359 46/ 662939**

**Е-mail:** [**yccibg@gmail.com**](mailto:yccibg@gmail.com)

[**http://www.yambiz.com/**](http://www.yambiz.com/)